Sandro Nicolas

Alessandro Heinrich Rütten (født 4. oktober 1996 i Heinsberg i Tyskland), best kjent som Sammy Clay og Sandro Nicolas, er en tysk sanger av gresk og amerikansk opphav. Han skulle ha representert Kypros i Eurovision Song Contest 2020 med sangen «Running», men konkurransen ble avlyst på grunn av koronaviruspandemien i Europa vinteren 2020.

Bakgrunn
Sandro ble født i Heinsberg av en gresk mor og en amerikansk far. Han vokste opp i Tyskland der han startet sin musikkarriere.

I 2015 prøvesang han for talentkonkurransen Das Supertalent, den tykske versjonen av Norske talenter. I 2018 deltok han i åttende sesong av The Voice of Germany – den tyske versjonen av The Voice. Han fremførte Shawn Mendes' «In My Blood» under den anonyme prøvesang-runden, og alle fire dommere snudde stolene for ham. Han ble etter hvert slått ut i singoff-runden.

I 2019 representerte Sandro USA i New Wave-festivalen i Sotsji Russland og endte på sjetteplass. 29. november 2019 kunngjorde den kypriotiske kringkasteren RIK at Sandro skulle representere Kypros i Eurovision Song Contest 2020 i Rotterdam i Nederland. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19.

Referanser

Eksterne lenker 
 

Tyske sangere
Deltakere i Eurovision Song Contest 2020
Personer fra Heinsberg